Diari Oficial de la Generalitat Valenciana


Sumari del DOGV 8363, del 17-08-2018 (2018/7717)

Informe ambiental i territorial estratègic de la modificació puntual 1 del Pla general d'ordenació urbana per a l'ampliació de la parcel·la educativa del CEIP Joan Carles I.
-----------------------------------------------------------------------------------------------------------------------------------------------------------------------------

### Dades del document

Número de DOGV
:   8363

Data del DOGV
:   17-08-2018

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2018/7717


Data del document
:   31-07-2018

Organisme emissor
:   Ajuntament de Formentera del Segura

Tipus de document
:   Anunci

Descriptors 

:   * Formentera del Segura
    * administració local
    * pla d'urbanisme

Informe ambiental i territorial estratègic de la modificació puntual 1 del Pla general d'ordenació urbana per a l'ampliació de la parcel·la educativa del CEIP Joan Carles I. [2018/7717]  
Francisco Cano Murcia, alcalde de l'Ajuntament de Formentera del Segura, vist l'informe ambiental i territorial estratègic de la modificació puntual per al canvi de paràmetres d'edificabilitat i ocupació de parcel·la zona verda per a ampliació de CEIP Juan Carlos I, expedient 273/2018.  
En data de 16 de juliol de 2018, s'ha emès un informe pels serveis tècnics municipals i pel secretari en el si de l'expedient d'avaluació ambiental i territorial estratègica per a escometre modificació puntual del Pla general de Formentera del Segura en el següent sentit:  
  
  
«Documentació  
La documentació objecte d'aquest informe està integrada per un document inicial estratègic per a la modificació puntual del Pla general d'ordenació urbana de Formentera del Segura per a canvi de paràmetres d'edificabilitat i ocupació en parcel·la zona verda per a ampliació de CEIP Juan Carlos I, i per modificació puntual del Pla general d'ordenació urbana de Formentera del Segura per a canvi de paràmetres d'edificabilitat i ocupació en parcel·la zona verda per a ampliació de CEIP Juan Carlos I.   
La referida documentació és conforme a l'establit en l'article 50 de la Llei 5/2014, de 25 de juliol, d'ordenació del territori, urbanisme i paisatge (LOTUP), de la Comunitat Valenciana.  
  
Planejament vigent  
El planejament municipal vigent és el Pla general de Formentera del Segura, aprovat definitivament el 29 de setembre de 2009, per la Comissió Territorial d'Urbanisme d'Alacant, publicat en el Butlletí Oficial de la Província d'Alacant de 15 de juny de 2010. Aquest planejament va ser sotmès a avaluació ambiental, i va obtindre declaració d'impacte ambiental positiu.  
La modificació proposada no afecta a xarxes estructurals del municipi, atès que la zona verda a la qual es pretén canviar d'ús pertany a la xarxa secundària de dotacions.   
  
Modificació puntual: objecte i justificació.  
L'objecte de la modificació puntual és el d'analitzar i proposar justificadament una zona de reserva d'espai docent infantil-primari en sòl urbà, que resolga a curt termini la manca de sòl educatiu existent en el municipi de Formentera del Segura.  
Tal com s'ha citat, Formentera del Segura disposa només d'un col·legi per a la formació d'educació infantil i primària: el Col·legi Públic Juan Carlos I, amb un perfil d'una línia (3I+6P) amb tres unitats d'Educació Infantil i 6 unitats d'Educació Primària, que es troben àmpliament superades per la demanda actual d'escolarització en el municipi.  
  
En el Pla general d'ordenació urbana de Formentera del Segura (aprovat definitivament amb data de publicació en el BOP de 15.06.2010) ja es contemplava la necessitat de genera places escolars per a cobrir les actuals necessitats i els creixements urbanístics previstos. La reserva d'espais per a col·legis d'Educació Infantil-Primària es feia en els nous sectors urbanitzables, preveient en el denominat sector SUD-7 una parcel·la de 12.500 m² per a la creació d'un centre de 9I+18P, i en el denominat sector SUD-3 una parca de 12.500 m² per a la creació d'un centre 9I+18P.  
La crisi econòmica patida ha provocat que el desenvolupament de sectors urbanitzables s'haja frenat notablement a curt termini i per tant, l'obtenció de determinats equipaments resulta complicada.  
Davant aquest fet, l'Ajuntament de Formentera del Segura treballa en la cerca de solucions a curt termini que resolguen el dèficit escolar del municipi, que ha de ser resolt en el seu sòl urbà.   
  
  
  
Característiques de la modificació puntual  
Àmbit d'actuació.  
Per al canvi d'ús d'aquesta parcel·la resulta necessària la tramitació i l'aprovació d'una modificació puntual del Pla general vigent, que les seues principals característiques són les següents:  
- El contingut i la tramitació d'aquesta ve regulat en la Llei 5/2014, d'ordenació del territori, urbanisme i paisatge, de la Comunitat Valenciana.  
- La modificació pretesa no afecta a xarxes estructurals del municipi, recaent per tant l'aprovació definitiva de la mateixa, després de superar tots els informes sectorials necessaris, en l'Ajuntament de Formentera del Segura.  
- S'aporta com a plànol número 3, amb caràcter informatiu, la delimitació amb topografia de precisió de la parcel·la educativa ampliada.  
- D'acord amb el previst en la legislació, en la tramitació de la modificació puntual, haurà d'obtenir-se un informe favorable del Consell Jurídic Consultiu, per modificar la destinació d'una zona verda classificada en el PGMOU vigent.  
- D'acord amb el previst en l'article 57.1.b de la Llei, d'ordenació del territori, urbanisme i paisatge, de la Comunitat Valenciana, en la tramitació de la modificació puntual, haurà de sol·licitar-se informe a la consellería competent en educació.  
- La modificació puntual justifica que el canvi d'ús de la parcel·la és viable, calculant la superfície del total de zones verdes previstes en el municipi, i justifica que es compleix amb l'estàndard de 10 m²/habitant previst en l'article 24.3 de la Llei, d'ordenació del territori, urbanisme i paisatge, de la Comunitat Valenciana.  
- La modificació puntual defineix la normativa d'aplicació a la nova parcel·la educativa, i l'ajusta per a permetre l'adequada ampliació del centre educatiu Juan Carlos I.  
  
Característiques de la modificació proposada  
Article 59 de les normes urbanístiques del Pla general proposat.  
L'edificació en aquestes àrees s'ajustarà a les necessitats funcionals pròpies de cada equipament, referent als valors ambientals i paisatgístics i a l'organització general del teixit urbà en què se situen.  
  
En el sòl urbà i urbanitzable detallat, hauran de respectar-se els paràmetres d'edificació de la zona en la qual es trobe l'equipament.  
  
Quan l'ordenació de la zona a la qual s'adscriu l'àrea d'equipament no siga adequada per al desenvolupament de l'edificació a causa de les seues exigències funcionals, podrà realitzar-se un estudi de detall que respectant els criteris exposats en aquest article, propose l'ordenació dels volums ajustada a les finalitats que es persegueixen.  
En les parcel·les amb destinació equipament docent i amb caràcter general seran aplicable les següents limitacions a l'edificació:  
a) El nombre màxim de plantes serà de PB+3.  
b) L'altura màxima de l'edificació serà inferior a 12 metres.  
c) El nombre d'aparcaments en parcel·la serà igual al nombre d'unitats docents.  
d) L'edificabilitat màxima serà de 1 m²t/m².  
e) S'hauran de guardar com a mínim 3 metres de reculada a façana i 5 metres a resta de fites.  
f) El coeficient d'ocupació màxim en parcel·la serà del 50 %.  
g) Per a l'ampliació del CEIP Juan Carlos I en la parcel·la adjacent, per trobar-se en un entorn urbà consolidat, no caldrà complir amb el nombre d'aparcaments en la parcel·la previstos en apartat c.  
  
Així mateix, per a l'ampliació del CEIP Juan Carlos I en la parcel·la adjacent, per trobar-se en un entorn urbà consolidat, no caldrà complir amb la reculada a façana previst en l'apartat i, i es poden edificar els nous edificis sense reculada a vial públic.  
Les àrees esportives són sòl urbanitzat i condicionat fonamentalment per a la pràctica de l'esport, on l'arbrat i la jardineria per a l'oci i l'esplai són usos complementaris de l'activitat principal. L'edificació estarà sempre en aquestes àrees en funció de les necessitats esportives; a més d'aquestes, integrada o independentment d'elles, poden existir xicotetes edificacions i instal·lacions complementàries de les activitats permeses, sempre que la seua superfície siga inferior al 5 % de l'àrea qualificada com a esportiva i el seu disseny s'integre en el caràcter general d'aquesta. Quan les edificacions prevegen graderies per a la contemplació de la pràctica esportiva, s'haurà de reservar una superfície per a aparcament.  
  
Incardinació en l'estratègia territorial de la Comunitat Valenciana  
  
El planejament que es pretén modificar té per objecte el canvi d'ús d'una zona verda a equipament dotacional educatiu i modificació de paràmetres d'edificabilitat i ocupació de la parcel·la de la xarxa secundària situada en el carrer de Concepción Mora Caravaca cantó amb el carrer de Joaquín Canales. Segons les normes urbanístiques de Conselleria, Decret 104/2014, de 4 de juliol, del Consell, pel qual s'aprova la norma tècnica en matèria de reserves dotacionals educatives, que estableix les condicions d'edificabilitat que han de complir les parcel·les que alberguen centres públics. Per tant, es considera integrada en les previsions de l'estratègia territorial de la Comunitat Valenciana.  
  
  
Identificació i valoració de possibles efectes adversos sobre el medi ambient  
De conformitat amb l'estipulat en l'article 46,3 de la Llei d'ordenació del territori, urbanisme i paisatge, de la Comunitat Valenciana, l'òrgan ambiental i territorial determinarà, tenint en consideració els criteris de l'annex VIII, la submissió al procediment d'avaluació ambiental i territorial ordinari o simplificat, en funció de l'existència d'efectes significatius en el medi ambient, prèvia consulta a les administracions públiques afectades a les quals es refereixen els articles 48.d i 51.1 de la Llei, d'ordenació del territori, urbanisme i paisatge, de la Comunitat Valenciana.  
La modificació de planejament que es pretén afecta el canvi d'ús i el canvi dels paràmetres d'edificabilitat i ocupació de la parcel·la de l'equipament dotacional referit i no suposa cap variació respecte de les determinacions urbanístiques vigents ni alteració significativa de l'estructura territorial prevista. Tampoc afecta altres plans o programes vigents, no és susceptible de generar problemes ambientals diferents dels ja previstos, no afecta elements de patrimoni natural o cultural i no incompleix les determinacions legals vigents de qualsevol altra àrea afectada que poguera trobar-se sotmesa a algun tipus de protecció.  
  
Per tant, d'acord amb els criteris de l'annex VIII de la Llei 5/2014, de 25 de juliol, de la Generalitat, es considera que no té efectes significatius sobre el medi ambient, i es pot resoldre la seua avaluació ambiental i territorial estratègica pel procediment simplificat.  
  
No existeix afecció al patrimoni cultural en cap de les seues manifestacions, per la qual cosa s'informa favorablement als efectes patrimonials contemplats en l'article 11 de la Llei 4/1998, d'11 de juny del patrimoni cultural valencià.  
  
Consideracions jurídiques  
L'avaluació ambiental estratègica és l'instrument de prevenció, establit en al Directiva 2001/42/CE del Parlament Europeu i del Consell, de 27 de juny, per a la integració dels aspectes ambientals en la presa de decisions de plans i programes públics. Aquesta directiva s'incorpora al dret intern espanyol mitjançant la Llei 21/2013, de 9 de desembre, d'avaluació ambiental, i al dret autonòmic mitjançant la Llei 5/2014, de 25 de juliol, d'ordenació del territori, urbanisme i paisatge de la Comunitat Valenciana.  
El Reial decret legislatiu 7/2015, de 30 d'octubre, pel qual s'aprova el text refós de la Llei del sòl i rehabilitació urbana, estableix en l'article 22 que els instruments d'ordenació territorial i urbanística estan sotmesos a avaluació ambienta de conformitat amb el previst en la legislació d'avaluació ambiental.  
  
Justificació per a l'aplicació del procediment simplificat d'avaluació ambiental i territorial estratègica  
La modificació de planejament que es pretén afecta al canvi d'ús, i paràmetres d'edificabilitat i ocupació de la parcel·la de l'equipament dotacional referit i no suposa cap variació respecte de les determinacions urbanístiques vigents ni alteració significativa de l'estructura territorial prevista. Tampoc s'afecta a altres plans o programes vigents, no és susceptible de genera problemes ambientals diferents als ja previstos, no afecta a elements del patrimoni natural o cultural i no incompleix les determinacions legals vigents de qualsevol altra àrea afectada que poguera trobar-se sotmesa a algun tipus de protecció.  
  
Per tant, d'acord amb els criteris de l'annex VIII de la Llei d'ordenació del territori, urbanisme i paisatge, de la Comunitat Valenciana, es considera que no té efectes significatius sobre el medi ambient, i es pot resoldre la seua avaluació ambiental i territorial estratègica per procediment simplificat.  
  
Òrgan competent  
Segons disposa l'article 48.c de la Llei d'ordenació del territori, urbanisme i paisatge, de la Comunitat Valenciana, en la modificació operada per la Llei 10/2015, de 29 de desembre, de mesures fiscals, de gestió administrativa i financera i d'organització de la Generalitat ?L'òrgan ambiental i territorial serà l'Ajuntament del terme municipal de l'àmbit del planejament objecte de l'avaluació ambiental, sense perjudici de l'assistència i cooperació de les diputacions provincials d'acord amb la legislació de règim local, en els següents casos: resultant d'aplicació al present suposat l'apartat 1 referit a «els instruments de planejament urbanístic que afecten única i exclusivament a l'ordenació detallada del sòl urbà definida en la present llei?.  
  
Ja que no es concreta quin òrgan municipal és competent per a realitzar l'avaluació ambiental i territorial estratègica en el si de l'Ajuntament, resulta d'aplicació el que disposa l'article 21.1.s de la Llei 7/1985, de 2 d'abril, reguladora de les bases del règim local (LRBRL), segons el qual aquesta competència li correspon a l'alcalde president.  
  
  
Conclusions  
Analitzada la proposta de modificació puntual de Pla general d'ordenació urbana de Formentera del Segura per a canvi d'ús, paràmetres d'edificabilitat i ocupació en parcel·la de zona verda per a convertir en parcel·la dotacional educativa per a ampliació de CEIP Juan Carlos I, cal considerar que aquesta actuació quedaria emmarcada en l'article 46.3 de la Llei, d'ordenació del territori, urbanisme i paisatge, de la Comunitat Valenciana, per considerar que es tracta d'una modificació menor del Pla general de Formentera del Segura.  
Per açò, segons estableix l'article 51.2.b de la Llei d'ordenació del territori, urbanisme i paisatge, de la Comunitat Valenciana, d'acord amb els criteris de l'annex VIII d'aquesta llei, la proposta de modificació puntual del Pla general de Formentera del Segura plantejada no té incidència significativa en el model territorial d'aquest municipi, no produeix increment significatiu en el consum de recursos; no suposa afecció sobre elements del patrimoni natural i cultural, tenint en compte les consulta realitzades, es pot concloure que el procediment d'avaluació simplificada és suficient per a determinar que la proposta de modificació puntual del Pla general d'ordenació urbana de Formentera del Segura per a canvi d'ús de zona verda, paràmetres d'edificabilitat i ocupació per a parcel·la dotacional educativa per a ampliació de CEIP Juan Carlos I, no presenta efectes significatius sobre el medi ambient.  
  
  
D'acord amb l'anterior, s'informa:  
Que procedeix emetre un informe ambiental i territorial estratègic favorable en el procediment simplificat d'avaluació ambiental i territorial estratègica de la modificació puntual del Pla general d'ordenació urbana de Formentera del Segura per a canvi d'ús de zona verda a equipament dotacional educatiu i canvi de paràmetres d'edificabilitat i ocupació per a ampliació de CEIP Juan Carlos I, d'acord amb els criteris de l'annex VIII de la Llei d'ordenació del territori, urbanisme i paisatge, de la Comunitat Valenciana, per no tenir efectes significatius sobre el medi ambient, i correspon continuar la tramitació de la modificació puntual del Pla general conforme a la seua normativa específica.  
  
Ja que la modificació que ens ocupa consisteix en canvi d'ús de zona verda a equipament dotacional educatiu i canvi de paràmetres d'edificabilitat i ocupació de la parcel·la, per a ampliació de CEIP Juan Carlos I, i no suposa cap variació respecte de les determinacions urbanístiques vigents ni alteració significativa de l'estructura territorial prevista, no s'estima necessària l'elaboració d'un estudi d'integració paisatgística en els termes establits per l'article 6, en connexió amb l'annex II de la Llei, d'ordenació del territori, urbanisme i paisatge, de la Comunitat Valenciana, atés que no implica la proposta pretesa cap incidència en aspectes físics ni en el paisatge actual.  
  
Segons estableix l'article 51.7 de la Llei, d'ordenació del territori, urbanisme i paisatge, de la Comunitat Valenciana, l'informe ambiental i territorial estratègic perdrà la seua vigència i cessarà en la producció dels efectes que li són propis si, una vegada publicat en el Diari Oficial de la Generalitat Valenciana, no s'haguera procedit a l'aprovació de la modificació puntual del Pla general d'ordenació urbana de Formentera del Segura per a canvi d'ús de zona verda a parcel·la equipament dotacional educativa i canvi de paràmetres d'edificabilitat i ocupació de parcel·la, per a ampliació de CEIP Juan Carlos I, en el termini màxim de quatre anys des de la seua publicació. En tal cas, el promotor haurà d'iniciar novament el procediment d'avaluació ambiental i territorial estratègica simplificada de la proposta.»  
De conformitat amb el que es disposa en l'article 48.c, 50 i 51 de la Llei 5/2014, de 25 de juliol, de la Generalitat Valenciana, d'ordenació del territori, urbanisme i paisatge de la Comunitat Valenciana (LOTUP) i l'article 21.1.s de la Llei 7/1985, de 2 d'abril, reguladora de les bases del règim local (LRBRL), per mitjà d'aquesta resolc:  
  
Primer. Emetre un informe ambiental i territorial estratègic favorable en el procediment simplificat d'avaluació ambiental i territorial estratègica de la modificació puntual del Pla general d'ordenació urbana de Formentera del Segura per al canvi de paràmetres d'edificabilitat i ocupació en parcel·la zona verda per a ampliació del CEIP Juan Carlos I.  
  
Segon. Continuar la tramitació de la modificació puntual del Pla general conforme a la seua normativa específica.  
  
Tercer. Publicar aquest informe en el Diari Oficial de la Generalitat Valenciana, d'acord amb el que es disposa en l'article 51.7 de la Llei, d'ordenació del territori, urbanisme i paisatge, de la Comunitat Valenciana.  
  
Cosa que es fa pública en compliment del que es disposa per l'article 51.7 de la Llei 5/2014, de 25 de juliol, de la Generalitat, d'ordenació del territori, urbanisme i paisatge, de la Comunitat Valenciana.  
  
Formentera del Segura, 31 de juliol de 2018.- L'alcalde president: Francisco Cano Murcia.